OzLabs/hebrew-wiki-articles huggingface dataset:
אלכסנדר סטנוייביץ'

אלכסנדר סטנוייביץ (בסרבית: Александар Станојевић; נולד ב-28 באוקטובר 1973 בבלגרד), המכונה "סאלה", הוא כדורגלן עבר סרבי, וכיום מאמן כדורגל המאמן את קבוצת קוניאספור.

==קריירת משחק==
סטנוייביץ' החל לשחק במחלקת הנוער של פרטיזן בלגרד, והיה קפטן קבוצות הנוער של המועדון עד שחלה בגיל 17 והושבת מכדורגל לכמעט שנתיים. כשהבריא חזר לשחק והיה כדורגלן מקצועי עד שפרש ממשחק בגיל 30, בעונת . במהלך הקריירה הספיק לשחק במיורקה הספרדית, אוביליץ' בלגרד, OFK בלגרד, פרטיזן בלגרד ו-MOL וידי ההונגרית.

==קריירת אימון==
את קריירת האימון שלו החל כמאמן כדורגל בקבוצת הנוער של OFK בלגרד ובשנת 2004 עבר לתפקיד עוזר המאמן בקבוצה הבוגרת. בשנת 2006 החל לאמן את הקבוצה הסרבית FK סרם, אותה עזב לאחר עונה אחת. הוא חזר למועדון נעוריו, פרטיזן בלגרד, שם שימש כעוזר המאמן. בשנת 2007 הפך לעוזר מאמן נבחרת סרביה ועונה לאחר מכן אימן את נבחרת סרביה עד גיל 19, עמה הגיע למקום שלישי באליפות אירופה לנוער. בשנת 2008 החל לאמן את פרטיזן בלגרד, עמה זכה בשתי אליפויות, אחת בעונת ואחת בעונת . בנוסף לכך זכה סטנוייביץ' עם פרטיזן בלגרד גם בגביע הסרבי ב-2011. בשנת 2012 עזב את פרטיזן בלגרד ועבר לאמן את קבוצת דליאן ארבין הסינית וממנה עבר לאמן את בייג'ינג גוואן, אותה הוביל בפעם הראשונה בהיסטוריה של המועדון לליגת האלופות האסיאתית.

ב-25 באפריל 2014 נחת סטנוייביץ' בישראל וסיכם את תנאיו כמאמן מכבי חיפה. ב-28 בדצמבר, לאחר 15 מחזורים בהם השיגה מכבי חיפה 19 נקודות, התפטר סטנוייביץ' מתפקידו.

באוגוסט 2019 מונה למאמן א-זמאלכ המצרית, אך פוטר לאחר שבוע.

ב-2 בספטמבר 2020 חזר לקדנציה שנייה ומונה למאמנה של פרטיזן בלגרד. הוא עזב את תפקידו בפרטיזן ב-26 במאי 2022, לאחר הפסד בגמר הגביע הסרבי לכוכב האדום בלגרד.

=== פרשת השיר בחדר ההלבשה ===
לאחר שפרטיזן בלגרד, אותה אימן, זכתה בפעם השנייה באליפות סרביה, במשחק דרבי מול יריבתה המושבעת, הכוכב האדום בלגרד, צולם סטנוייביץ' בחדר ההלבשה של קבוצתו כשהוא שר יחד עם שחקני הקבוצה שיר אוהדים של קבוצתו, אשר כלל ביטויים פוגעניים כלפי הקבוצה היריבה. הסרטון זכה לפרסום גדול וסטנוייביץ' סומן כאויב הקבוצה היריבה. בשנת 2014 סיכם סטנוייביץ' עם התאחדות הכדורגל הסרבית על מינויו למאמן הנבחרת הלאומית, אולם לחצים שהפעילו עסקני כדורגל סרביים, יריבים מאז פרשת השיר, הביאו להכשלת המינוי.

==תארים כמאמן==
;פרטיזן בלגרד
*אליפות: 2009/2010, 2010/2011
*הגביע הסרבי: 2011

== קישורים חיצוניים ==

* 

==הערות שוליים==

קטגוריה:כדורגלנים סרבים
קטגוריה:בלמי כדורגל סרבים
קטגוריה:קשרי כדורגל סרבים
קטגוריה:בלגרד: כדורגלנים
קטגוריה:כדורגלני מיורקה
קטגוריה:כדורגלני OFK בלגרד
קטגוריה:כדורגלני פרטיזן בלגרד
קטגוריה:כדורגלני פהרוואר
קטגוריה:מאמני כדורגל סרבים
קטגוריה:מאמני פרטיזן בלגרד (כדורגל)
קטגוריה:מאמני בייג'ינג גואואן
קטגוריה:מאמני מכבי חיפה
קטגוריה:מאמני פאוק סלוניקי (כדורגל)
קטגוריה:מאמני כדורגל זרים בישראל
קטגוריה:סרבים שנולדו ב-1973
תעודה (בית ספר)

תעודה המפרטת את תפקודו של התלמיד בבית הספר
סולם הציונים בבית הספר בארץ ישראל בראשית המאה העשרים. {{ש}}בתחתית הסולם: רע, רע מאד, בושה וחרפה, למטה מן הביקורת
תעודה המכילה את ציוני התלמיד
תעודה היא מסמך המופק במסגרת החינוך הפורמלי, אשר בו מפורטים ציוני התלמיד במקצועות הלימוד השונים ואופן התנהגותו במהלך הלימודים.

התעודה היא חלק ממנגנון המדידה והערכה בחינוך פורמלי.
לכל תלמיד נמסרת תעודה מעודכנת מספר פעמים במהלך שנת הלימודים, כאשר התעודה הסופית נמסרת בתום השנה לקראת החופש הגדול.
בתי ספר שונים מחלקים תעודות בתדירות שונה, על פי רוב פעמיים עד שלוש.

==המידע הכלול בתעודה==
התעודה מורכבת מתיאור איכותני וכמותי.
התיאור הכמותי נעשה באמצעות קביעת הציון עבור כל מקצוע.
סולם המדידה בו נעשה שימוש לתיאור רמת הביצוע של התלמיד יכול להשתנות בהתאם למוסד החינוכי, שכבת הגיל והנורמות המקובלות בכל מדינה. 
כמו כן, נהוג לצרף נתונים כמותיים על מספר ההיעדרויות והאיחורים של כל תלמיד במהלך הלימודים. 
על פי רוב בכל תעודה מוקדש מקום להערות המורה שבו הוא יכול לתאר את התנהגות והתקדמות התלמיד באופן איכותני.

==אופן הפקת התעודה==
באופן מסורתי התעודה ממולאת על ידי המורה המחנך בכתב יד, כאשר הוא מרכז בה את כל הנתונים שקיבל מהמורים המקצועיים המלמדים את הכיתה שהוא מחנך. אולם עם התפתחות הטכנולוגיה ישנה אפשרות גם להפיק תעודות באופן ממוחשב.

==תעודת בגרות==

תעודת בגרות היא תעודה מטעם משרד החינוך של ישראל המעידה על מילוי הדרישות הלימודיות להצלחה בבחינות הבגרות הנערכות בדרך כלל בבתי ספר תיכוניים בישראל. תעודת הבגרות היא מדד פורמלי נפוץ להשכלה ברמה תיכונית של אדם במדינת ישראל. שימושה העיקרי של תעודת הבגרות הוא כמדד להערכת התאמתו של אדם ללימודי תואר ראשון בישראל וכחלק מתנאי הקבלה. לעיתים קרובות משוקלל הציון הממוצע של תעודת הבגרות יחד עם ציון הבחינה הפסיכומטרית והציון המשוקלל של שניהם משמש לקביעת הקבלה. 

קיימות גם אפשרויות קבלה לתואר ראשון ללא תעודת בגרות.

מעסיקים בשוק העבודה דורשים לעיתים תעודת בגרות, כחלק מתנאי הקבלה למקום העבודה. 

==ראו גם==
* לימודי תעודה
* תעודת זהות

==קישורים חיצוניים==

קטגוריה:בית ספר
בית ספר
מיכה ביטון

מיכה ביטון (נולד ב-21 באוקטובר 1964) הוא סולן, גיטריסט ומלחין ישראלי, בעבר ממובילי להקת "טאנארא".

==ביוגרפיה==
===ילדותו===
ביטון הוא יליד העיר שדרות, גדל במשפחה בת עשרה ילדים והתייתם מאביו בגיל תשע. בשל הקשיים במשפחתו נשלח למשפחת אומנה בירושלים, במשפחתה של הסופרת גלילה רון פדר, שנתנה לו להיות הקורא הראשון של ספרים בסדרה "אל עצמי". לאחר ארבע שנים במחיצתם, עבר להתגורר בקיבוץ נצר סרני. בשנות ה-90 פרץ עם הלהקה הראשונה שהקים, "טאנארא". בארץ נחשב כאחד מחלוצי ז'אנר הרוק-אתני, יחד עם להקות כמו "כנסיית השכל", "טיפקס" ו"שפתיים", שיצאו אף הן משדרות.

לאורך שנות ה-80 ובראשית שנות ה-90, הופיע מיכה עם להקת "מייקל ביט" והם ביצעו שירים של בוב דילן, אמריקה, קרוסבי סטילס נאש ויאנג, ג'ון דנוור ועוד. הלהקה הופיעה בהצלחה בכל הארץ.

באלבום "נשימה עמוקה" תרגם מיכה את "שרה", שירו של בוב דילן, כביטוי לאהבתו לדילן ולאלבום "Desire" שמלווה אותו מאז נעוריו ועד היום.

ביטון ביצע את שיר הנושא של הסרט "אל עצמי" (1988) אותו כתבה חנה גולדברג והלחין אילן וירצברג, שזכה להצלחה.

את סיפורו האישי הפך למופע בשם "בין שדרות לירושלים", אותו העלה ברחבי הארץ. 

===טאנארא===
בשנת 1994, בעיצומו של גל הלהקות המקומיות בשדרות, הקים ביטון את להקת "טאנארא" עם אורי ראובן, יוסי אנקרי ודוד אדרי. ב-1996 יצא אלבום הבכורה של הלהקה. את שירי האלבום כתב והלחין ביטון, ביניהם "אזור הדימדומים", ו"אתה לך ואני לי". "טאנארא" שילבה רוק מערבי עם מוזיקה מרוקאית, ישראלית וים תיכונית. באותה שנה נערך בשדרות מופע רוק, בו השתתפה גם להקת "טאנארא".

ביטון סומן כאחת החוליות החזקות מבין המוזיקאים שיצאו באותה תקופה משדרות ונכלל ברשימת "השמות הבאים במוזיקה הישראלית". שלא כמותם, הוא לא נדד בחזרה אל העיר הגדולה, אלא העדיף להשקיע את עצמו בחינוך, בהוראת מוזיקה ותיאטרון, ובהקמת מרכז לאמנויות הבמה בשדרות, אותו הוא ניהל.

====לאחר התפרקות הלהקה====
ב-2005 יצא האלבום "נוסע בזמן" וב-2008 יצא "הצד המואר", אלבומים שזכו להערכה רבה. במהלך שנת 2010 יצא האלבום "נשימה עמוקה", מתוכו הצליח השיר "שיבוא". באפריל 2014 יצא האלבום "כמו מים". ב-2015 יצא אלבום בהופעה חיה ״מיכה ביטון live”. ב-2016 יצא ״מיכה וליסה״ אלבום מזמורים מספר תהילים שאת כולם מיכה הלחין מלבד שלושה שירים שגם כתב וגם הלחין.

ב-2017 יצא האלבום ״מפרש געגועים״ אלבום שאת כל המילים כתב יניב אלמוג ומיכה הלחין ביצע והפיק מוזיקלית.

ב-4 באוגוסט 2017, הפיק ביטון את "בושה בחסד", שירו של המוזיקאי חנן יה (חנן-יה ישראל בוהדנה) וביצע אותו יחד איתו.

במהלך מתקפת הפתע על ישראל ב-7 באוקטובר 2023, שהה ביטון בביתו זה 33 שנה במושב נתיב העשרה יחד עם משפחתו, וניצל. ב-28 בדצמבר הוציא חידוש לשיר "שיבוא" יחד עם המוזיקאים אהוד בנאי, שלומי שבת ולאה שבת.<ref></ref> השיר הגיע למקום ה-20 במצעד השבועי של מדיה פורסט.<ref></ref>

ביטון נשוי לנעמה, ומתגורר מאז 1991 במושב נתיב העשרה.

במהדורת שישי מרץ 2024 התראיין בין היתר על חייו כילד אומנה אצל הסופרת גלילה רון פדר והתנערותה ממנו בעקבות טענתו כי הוא הדמות של ציון כהן, גיבור סדרת הספרים שלה "אל עצמי".

==קישורים חיצוניים==

*[http://micha-biton.com Micha-Biton.com] - אתר האינטרנט של המוזיקאי
*
* 
==הערות שוליים==

קטגוריה:מוזיקאים יוצאי שדרות
קטגוריה:נצר סרני: אישים
קטגוריה:בוגרי תיכון אזורי ע"ש ברנר בגבעת ברנר
קטגוריה:זמרים השרים בעברית
קטגוריה:זמרים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:גיטריסטים ישראלים
קטגוריה:ישראלים שנולדו ב-1964
מפלי טריברג

מפלי טריברג
המפלים בשנת 1900 לערך, בטרם ביצוע הפיתוח התיירותי של סלילת השביל והגשרים
מפלי טריברג (בגרמנית: Triberger Wasserfälle) הם סדרה של מפלי מים רצופים הממוקמים בקרבת העיירה טריברג שביער השחור, במדינת באדן-וירטמברג, גרמניה. גובה המפלים הכולל הוא 163 מטרים, וביחד הם אחד המפלים הגבוהים ביותר בגרמניה (הגבוהים ביותר מחוץ להרי האלפים), והמפורסם שבהם. המפלים נחשבים בעיני רבים לאתר הטבע היפה ביותר במדינה.

מפלי טריברג מחולקים לשני חלקים עיקריים: המפלים העליונים הכוללים שלוש מדרגות סלע נמוכות יחסית, ומובילים את המים במדרון תלול מגובה 872 מטרים לגובה 856 מטרים מעל פני הים, והמפלים התחתונים הכוללים שבע מדרגות סלע גבוהות מגובה 805 מטרים ועד 713 מטרים מעל פני הים ובאורך כולל של כ-230 מטרים.

==גאוגרפיה==
מקור המים במפלים הוא בנהר הגוטאך (Gutach) המנקז אליו זרימות מהרמה של מרכז היער השחור ודרך מספר מדרגות סלעי גרניט אל תוך העמק המיוער בכיוון מרכז טריברג.

אזור מפלי טריברג הוא תוצר של שחיקת הקרקע והסלע מתקופת הפשרת הקרחונים האופיינית לאזור המדרון הצפון מזרחי של הרמה. המדרון התלול אופייני לאזורי שבר בעלי מבנה חרוטי והוא מתפרס בכיוון צפון מזרח בהתאם לקו השבר וזרימת הנהר גוטאך. באזור אגן הניקוז של המפלים ניתן למצוא מספר מפלים נוספים קטנים יותר שנוצרו גם הם בהשפעת שחיקת הקרקע ותנועת הקרחונים באזור קווי השבר, ביחד עם התחתרות הזרימה של הנהר.

==פיתוח ותיירות==
תיאודור הובר (Theodor Huber) סייר לראשונה במפלים בשנת 1805 בעזרת אמצעי טיפוס.

הפיתוח התיירותי של המפלים החל במחצית המאה ה-19 עם סלילת קו הרכבת של היער השחור ודרכי תעבורה וגישה נוספות. בשנת 1877 נערך במפלים ביקור של המשפחה המלכותית אשר כללה את וילהלם הראשון, קיסר גרמניה עצמו, וכן אשתו אוגוסטה ויקטוריה, קיסרית גרמניה ומלכת פרוסיה ובנו הנסיך, לימים פרידריך השלישי, קיסר גרמניה.

בשנת 1884 הייתה העיירה טריברג הראשונה בגרמניה שבה הותקנה תאורת רחוב חשמלית וזאת באמצעות ניצול כוח המים הנופלים במפל להנעת גנרטור. גם כיום מותקנות לאורך המפל, בהפרשי גובה של כ-100 מטר האחת מהשנייה, שתי טורבינות המפיקות 2.4 מיליון קוט"ש בשנה.

מסלול הסיור התיירותי לאורך המפלים סלול היטב וכולל שני גשרי עץ המאפשרים תנועה גם בימי החורף. המפלים הם יעד לביקור של כ-500,000 תיירים מדי שנה.

==טריברג==
טריברג (בגרמנית - Triberg im Schwarzwald) היא עיירה בת 4762 תושבים (דצמבר 2013) הצמודה למפלים. יש בה חנויות רבות של שעוני קוקייה והיא ידועה כ"בירת שעוני הקוקייה של היער השחור". את המפלים מבקרים יותר מחצי מיליון תיירים בשנה התורמים לכלכלתה. בטריברג נמצא גם שעון הקוקייה הגדול בעולם.
<gallery>
File:Entrance to triberg waterfalls.JPG|הכניסה למפלי טריברג
File:Triberg Waterfalls (1).JPG|מפלי טריברג
File:Triberg im Schwarzwald (4).JPG|טריברג
File:Triberg im Schwarzwald (3).JPG|חנות שעוני קוקייה בטריברג
File:Schwarzwaldmuseum in Triberg.jpg|מוזיאון היער השחור בטריברג
</gallery>

== קישורים חיצוניים ==

* [https://www.youtube.com/watch?v=18eqMJHQdkA טריברג ומפלי טריברג], באתר יוטיוב
* [https://www.youtube.com/watch?v=M8kP1rqn6d0 שעון הקוקייה הגדול ביותר בעולם, בטריברג], באתר יוטיוב

==הערות שוליים==

קטגוריה:גרמניה: תיירות
טריברג
קטגוריה:גרמניה: גופי מים
קטגוריה:היער השחור
סברמן

סַבְּרָמן (מלשון "צבר" באנגלית, Sabra) הוא סיפור קומיקס ישראלי מאת אורי פינק משנת 1978 שנושאו הרפתקאות גיבור-על ישראלי בשם "סברמן". זהו ספר הקומיקס הראשון בישראל שעסק בגיבור-על כלשהו וכן אחד הקומיקסים הראשונים שיצאו בארץ. הגיבור, "סברמן", הוא גיבור-על ישראלי פטריוטי בישראל בהשראת גיבור-העל האמריקאי סופר מן.

==היסטוריה==
"סברמן" נוצר על ידי אמן הקומיקס הישראלי אורי פינק בשנות השבעים, כשהיה בן 15. את החוברות החל ליצור בלי כוונה לפרסמן, אך לאחר שחבריו לחצו עליו להוציא כרך ראשון של הרפתקאות סברמן, פנה פינק למו"ל הישראלי דייוויד הרמן. זה הסכים להדפיס כמה חוברות קומיקס שצייר וצבע פינק ומתארות את עלילותיו הנבחרות של סברמן. הצלחת הקומיקס הייתה נמוכה יחסית. בסך הכל הודפסו פחות ממאה עותקים, אשר מהם נשארו רק מעטים, הנמכרים בשווקים וחנויות אספנים ברחבי הארץ. ברם, הקומיקס נחשב "מקפצה" אדירה לקריירת הקומיקס של פינק, והיה לנקודת מפנה בהיסטורית הקומיקס הישראלית, בשל החלוציות שבחוברת עברית המתארת גיבור על, בעל מוטיבים ישראליים במובהק.

גיבור הקומיקס הופיע שוב בשנת 1998 בפרסום אחר של פינק בשם "פרופיל 107", שם מאבד הגיבור את כינויו סברמן וחי במציאות שבה גיבורי-על מוצאים מחוץ לחוק אך הממשלות משתמשות בהם בסתר, בדומה לעלילת הקומיקס המפורסם "Watchmen" שפינק אמר כי היה אחד מ"מקורות ההשראה" שלו.

בספטמבר 2022 הכריזו אולפני מארוול על הצטרפותה של סברה ליקום הקולנועי של מארוול. בתגובה טען פינק שלהערכתו הקומיקס "סברמן" שיצר ב-1978 היה מקור ההשראה ליצירת סברה ב-1980, אך הוא לא משוכנע שיש כאן הפרת זכויות יוצרים.

== דמותו של סברמן ==
הגיבור של החוברת, סברמן, הוא אזרח ישראלי בשם דן בר-און, חייל אמיץ ואידיאליסטי, בן להורים ניצולי שואה. בר און נפצע בקרבות החווה הסינית במלחמת יום הכיפורים, שחלה 5 שנים לפני פרסום הקומיקס. בגופו הושתל איבר תותב בשם "מוט אטומי" שמעניק לו כוחות על טבעיים. הגיבור נלחם בשרות צה"ל והמדינה בשם "סברמן", מן המילה צבר, שהיא כינוי לאזרחים ישראלים שנולדו בארץ. החוברת הראשונה של הקומיקס זכתה להצלחה יחסית וצוירה מחדש על ידי פינק לגרסה בשפה האנגלית. חוברת נוספת הופיע בשם "סברמן נגד שליחי השאול", ובה עלילה פנטסטית יותר, בה סברמן נלחם נגד מכשפים שעבדו בשירות צה"ל בעבר. חוברת שלישית אותה חיבר פינק נגנזה על ידי המוציא לאור, ולא פורסמה. לעומת קודמותיה, החוברת הכילה מוטיבים פציפיסטיים; בחוברת, סברמן הוצג מנסה להשכין שלום בין גיבורי על ישראלים וערבים הנאבקים זה בזה.

==קישורים חיצוניים==
* [https://web.archive.org/web/20140529210249/http://www.interzbeng.co.il/online/news/259.html סברמן] באתר "זבנג"
* [https://web.archive.org/web/20140529212642/http://www.sf-f.org.il/story_164 מסברמן ועד לרב שאנן], באתר האגודה הישראלית למדע בדיוני ופנטזיה
* 
==הערות שוליים==

קטגוריה:גיבורי-על
קטגוריה:דמויות מתוך קומיקס ישראלי
קטגוריה:1978 בישראל
קטגוריה:קומיקס ישראלי
קטגוריה:אורי פינק
ההיפותזה הקורגנית

ההיפותזה הקוּרְגַנִית (באנגלית: Kurgan hypothesis) היא אחת ההשערות המקובלות למקורן של שפות הודו-אירופיות מוקדמות, הגורסת כי אנשי ה"תרבות הקורגנית" (מושג המקבץ את בני תרבות יאמניה ואבותיהם הקדמונים) ששכנו בערבה הפונטית-כספית (ערבה המשתרעת בין הים השחור לים הכספי ומצפון להם לאורך הוולגה) דיברו, ככל הנראה, שפה פרוטו-הודו-אירופית. מקור השם במילה הרוסית "קורגן", שהושאלה מטורקית לציון רוגם (תל עפר ואבנים המורמים מעל קבר).

בשנות ה-50 הציעה לראשונה מריה גימבוטאס את ההיפותזה הקורגנית. גימבוטאס הגדירה את ה"תרבות הקורגנית" כבעלת ארבעה שלבים עוקבים שראשיתם (התרבות הקורגנית הראשונה) בתרבויות סמארה וסרוגלאזובו (Seroglazovo) שהתקיימו במהלך התקופה הכלקוליתית באזור הדנייפר והוולגה בראשית האלף ה-4 לפנה"ס. על פי ההיפותזה, בראשית האלף ה-3 לפנה"ס התפשטו עמים נוודים אלו ברחבי הערבה הפונטית-כספית ואף חדרו למזרח אירופה.

==קישורים חיצוניים==

קורגנית
פטריק ראפטר

פטריק מיכאל "פאט" ראפטר (באנגלית: Patrick Michael "Pat" Rafter, נולד ב-28 בדצמבר 1972) הוא טניסאי אוסטרלי בעבר. הוא דורג ראשון בעולם (26 ביולי 1999) לפי דירוג ה-ATP וזכה בשלושה טורנירי גראנד סלאם, 2 ביחידים, באליפות ארצות הברית (1997, 1998) ו-1 בזוגות באליפות אוסטרליה, עם יונס ביורקמן משוודיה (1999). באליפות וימבלדון הוא הגיע למשחק הגמר, פעמיים ברציפות (2000, 2001). בשנת 2002, נבחר לאיש השנה של אוסטרליה .

==חיים אישיים==
ראפטר נולד במאונט איסה למשפחה בת תשעה אחים ואחיות. באפריל 2004 נישא לבת זוגו לארה פלטמן (איתה יש לו בן בשם יהושוע) בפיג'י. במאי 2005 הביאו השניים לעולם את ביתם, אינדיה.

ראפטר תרם מחצית מסכום זכיותיו באליפות הפתוחה בארצות הברית בשנים 1997 ו-1998 לארגון צדקה בשם "Starlight Children's Foundation". בנוסף ראפטר גם פעיל לזכויות בעלי החיים.

לעיתים נוהג ראפטר לשחק פוטבול אוסטרלי.

לאחר פרישתו החל ראפטר לדגמן הלבשה תחתונה עבור מותג ההלבשה האוסטרלי "Bonds".

באוקטובר 2010 הוכרז שראפטר מונה למאמן נבחרת אוסטרליה בגביע דייוויס.

==קישורים חיצוניים==

==הערות שוליים==

קטגוריה:טניסאים אוסטרלים
קטגוריה:זוכי פרס איש השנה של אוסטרליה
קטגוריה:טניסאים זוכי אליפות ארצות הברית הפתוחה בטניס
קטגוריה:אוסטרלים שנולדו ב-1972
טיאגו מנדש

טיאגו קרדוסו מנדש (בפורטוגזית: Tiago Cardoso Mendes; נולד ב-2 במאי 1981) הוא מאמן כדורגל וכדורגלן עבר פורטוגזי ששיחק בעמדת הקשר.

==קריירה==
טיאגו נולד בויאנה דה קסטלו בפורטוגל. ב-1999 החל לשחק בקבוצת ספורטינג בראגה במשך 4 עונות עד שנת 2002. לאחר מכן הצטרף לבנפיקה ליסבון בה שיחק במשך שנתיים ולבסוף זכה איתה בגביע הפורטוגזי. 

ב-20 ביולי 2004 טיאגו עבר לצ'לסי האנגלית תמורת 15 מיליון אירו. הוא הבקיע בהופעת הבכורה שלו ב-24 באוגוסט נגד קריסטל פאלאס והפך לאחד השחקנים החשובים בקבוצה בעונת ובזכייתה באליפות. 

באוגוסט 2005 עבר לקבוצה אולימפיק ליון הצרפתית לארבע שנים עבור 10.1 מיליון אירו. ז'וז'ה מוריניו מאמנה של צ'לסי הודה בראיון כי זו הייתה טעות לתת לו לעזוב את הקבוצה. טיאגו הצטיין בליון והבקיע שבעה שערים ב-37 הופעות. רגעי השיא שלו בקבוצה היו כאשר צמד השערים נגד פ.ס.וו. איינדהובן שבזכותם העפיל עם קבוצתו לרבע גמר ליגת האלופות, ושער הניצחון נגד טרויס AC ב-1 באפריל 2006 שבזכותו זכתה הקבוצה באליפות צרפת. בעונת זכה עם ליון באליפות נוספת.

ב-21 ביוני 2007 מנדש עבר לקבוצה האיטלקית יובנטוס עבור 13 מיליון אירו. ביצועיו בעונתו הראשונה בקבוצה זכו לביקורת, בנוסף אתר Goal תיאר אותו כ"פלופ" השלישי הגדול ביותר בעונה. בנובמבר 2008 במשחק נגד אינטר מילאנו נפצע חזק בברכו, ונעדר מהמגרשים למשך חודשיים. במחצית הראשונה של עונת 2009/10 טיאגו נשאר בעיקר בספסל ומיעט לשחק.

ב-8 בינואר 2010 הושאל מיובנטוס לאתלטיקו מדריד עד לסוף העונה, הבקיע את שער הליגה הראשון שלו בקבוצה ב-21 בינואר נגד סלטה ויגו במשחק שהסתיים בתיקו 1:1. ב-20 ביולי 2011 חתם באופן קבוע באתלטיקו ובכך עזב את יובנטוס. יחד עם הקבוצה זכה בליגה האירופית, באליפות ספרד ובגביע המלך הספרדי. בסיום עונת נגמר חוזהו של טיאגו באתלטיקו. ביולי 2014 הוא האריך את חוזהו באתלטיקו לשנתיים נוספות.

===נבחרת פורטוגל===
טיאגו החל בנבחרת הצעירה של פורטוגל בה כיכב רבות. לאחר שעלה לנבחרת פורטוגל המשתתף עם הנבחרת במונדיאל 2006 והגיעה איתה עד לחצי גמר בו הפסיד לצרפת וסיימו במקום הרביעי. הבקיע את שערו הבכורה בנבחרת נגד סרביה במוקדמות יורו 2008. במונדיאל 2010 הבקיע נגד צפון קוריאה במשחק שהסתיים בניצחון 7:0. 

לאחר המונדיאל הודיע על פרישתו מהנבחרת מסיבות כדי לפנות הזדמנות לשחקנים צעירים, בסך הכל השתתף ב-58 משחקים בנבחרת והבקיע 3 שערים.

לקראת מוקדמות יורו 2016 חזר לנבחרת לאחר שזומן על ידי מאמנו פרננדו סנטוש.

==תארים==

== קישורים חיצוניים ==

* [https://web.archive.org/web/20150318103224/http://en.clubatleticodemadrid.com/jugadores/tiago-cardoso-mendes-tiago-2 טיאגו מנדש] באתר הרשמי של אתלטיקו מדריד

 
 
 

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג בראגה
קטגוריה:כדורגלני בנפיקה ליסבון
קטגוריה:כדורגלני צ'לסי
קטגוריה:כדורגלני אולימפיק ליון
קטגוריה:כדורגלני יובנטוס 
קטגוריה:כדורגלני אתלטיקו מדריד
קטגוריה:כדורגלני נבחרת פורטוגל
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני מונדיאל 2010
קטגוריה:פורטוגזים שנולדו ב-1981
פאדי קונסידיין

פטריק ג'ורג' "פאדי" קונסידיין (באנגלית: Patrick George "Paddy" Considine נולד ב-5 בספטמבר 1973) הוא שחקן קולנוע, במאי ותסריטאי אנגלי. זכה להכרה כשחקן בזכות תפקידיו בסרטים "באמריקה", "זהות אבודה", "שוטרים לוהטים", "סינדרלה מן" ו"סוף העולם".

==ביוגרפיה==
קונסידיין נולד וגדל בעיירה בארטון אפון טרנט שבמחוז סטפורדשייר, מערב המידלנדס, אנגליה. הוא למד ב"מכללת בארטון" וב"אוניברסיטת ברייטון" משם יצא עם תואר בצילום.

==קריירת משחק==
קונסידיין התגלה לראשונה בבריטניה בסרטים "המוצא האחרון" העצמאי שזכה לשבחים ו"אנשי המסיבות" של מייקל וינטרבוטום בו שיחק בתפקיד רוב גרטון מנהלה המוזיקלי של להקת הרוק "ג'וי דיוויז'ן ".

קונסידיין פרץ לתודעה בשנת 2003 בדרמה של ג'ים שרידן "באמריקה" שבה שיחק בתפקיד ג'וני סאליבן. הופעת הפריצה שלו זימנה לו תפקידים בסרטים הבריטים המצליחים, המותחן הפסיכולוגי "בנעלי המת" אותו גם כתב קונסידיין וכיכב בתפקיד הראשי בתור החייל העריק ריצ'רד והדרמה "אהבה של קיץ". ב-2005 לוהק לתפקיד משני בדרמת האגרוף ההוליוודית של רון הווארד "סינדרלה מן" בתור מייק וילסון חברו של אלוף האגרוף ג'יימס ג'יי בראדוק (ראסל קרואו).

ב-2007 הופיע קונסידיין במותחן הריגול המצליח של פול גרינגראס "זהות אבודה" בתפקיד העיתונאי סיימון רוס ובקומדיה המשטרתית הבריטית של אדגר רייט "שוטרים לוהטים" בתפקיד השוטר אנדי וינרייט. באותה שנה הוציא לאקרנים את סרטו הראשון, הסרט הקצר "Dog Altogether" בעבורו קצר קונסידיין שבחים רבים ואף זכה בפרס באפט"א לסרט הקצר הטוב ביותר.

ב-2010 השתתף בהפקה הקומית המוערכת של בן סטילר "צוללת" בתפקיד גרהאם פורביס החבר של ג'יל טייט (סאלי הוקינס).
ב-2011 זכה קונסידיין להצלחה מסחררת בקרב מבקרי הקולנוע על בימוי וכתיבת הסרט העלילתי הגדול הראשון שלו "טריאנוזאור" . על הדרמה הפשע שיצר קיבל קונסי דיין פרסי קולנוע רבים, בהם פרס באפט"א לבמאי המתחיל המבטיח ביותר. באותה שנה שיחק קונסידיין בסרט הפשע "בליץ" בתפקיד הבלש פורטר נאש.

ב-2012 הופיע בדרמת הנעורים "עכשיו זה טוב" בתור אביה של הנערה טסה סקוט (דקוטה פנינג). ב-2013 הופיע קונסידיין בקומדיה הבריטית הפרועה "סוף העולם" בתפקיד סטיבן פרינס.

בשנת 2017 ביים, כתב ואף כיכב בתפקיד הראשי בסרט הדרמה "הדרך של מאטי" על מאטי ברטון, אלוף איגרוף במשקל בינוני שבסוף הקריירה שלו הוא יודע שעליו להרוויח כסף ולצאת מהמשחק, ולהבטיח בית ועתיד עם אשתו ובתו התינוקת.

==חיים אישיים==
בשנת 2011 התוודה קונסידיין על היותו לוקה בתסמונת אספרגר.

== פילמוגרפיה ==

== כבמאי ותסריטאי ==
* נעלי האנשים המתים (כתב) (2001)
* זו היא אנגליה (כתב) (2006)
* טריאנוזאור (גם כתב) (2011)
*הדרך של מאטי (במאי, תסריטאי ושחקן) - 2017
*היום השלישי (2020-הווה)

==קישורים חיצוניים==

* 

קטגוריה:שחקני קולנוע וטלוויזיה אנגלים
קטגוריה:במאי קולנוע בריטים
קטגוריה:תסריטאי קולנוע בריטים
קטגוריה:אנגלים שנולדו ב-1973
איציק כהן (חלוץ)

יצחק (איציק) כהן (נולד ב-1 בינואר 1990) הוא כדורגלן ישראלי המשחק בעמדת החלוץ.

==קריירה==
כהן החל את הקריירה שלו במחלקת הנוער של הפועל ירושלים, וב-17 בנובמבר 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול מכבי כפר כנא במסגרת גביע הטוטו. בינואר הושאל למחלקת הנוער של בית"ר ירושלים במדיה הבקיע עשרה שערים עד לסיום העונה והיה לכובש המצטיין של הקבוצה.

בקיץ חזר להפועל ירושלים וצורף לסגל הקבוע של הקבוצה הבוגרת. ב-24 באוגוסט 2009 ערך את הופעת הבכורה שלו בליגה הלאומית, במשחק מול הפועל מרמורק בו גם הבקיע את שער הבכורה שלו בקריירה. עד לסיום העונה, רשם כהן 32 הופעות בהן כבש 5 שערים, אך קבוצתו ירדה לליגה א'.

בקיץ הושאל למועדון ספורט אשדוד מליגת העל. וב-30 באוקטובר 2010 ערך את הופעת הבכורה שלו בליגת העל, כשנכנס כמחליף בניצחון 3–0 על בית"ר ירושלים. בסך הכל רשם כהן חמש הופעות ליגה במדי אשדוד, בנוסף לשלוש הופעות בגביע הטוטו והופעה אחת בגביע המדינה. בקיץ הושאל להכח עמידר רמת גן מהליגה הלאומית, אך לאחר שרשם רק חמש הופעות בכל המסגרות במדי הכח, חזר בספטמבר 2011 להפועל ירושלים. כהן הבקיע 6 שערים במדי הקבוצה עד לסיום העונה, ואת עונת סיים כמלך השערים של הליגה הלאומית עם 18 שערים (במשותף עם עומר גולן ממכבי פתח תקווה).

ב-28 באוגוסט 2013 חתם כהן לחמש שנים בבית"ר ירושלים. את הופעת הבכורה שלו במועדון ערך ב-31 באוגוסט 2013, בניצחון 3–1 על מכבי פתח תקווה, ובאותו משחק גם כבש את שער הבכורה שלו בקבוצה. את עונת סיים כהן כמלך השערים של בית"ר ירושלים עם שבעה שערים. גם בעונה שלאחר מכן היה כהן מלך השערים של הקבוצה, עם שמונה שערים.

ב-3 בינואר 2016 חתם כהן לשלוש וחצי שנים במכבי נתניה, ובסיום אותה עונה ירד עמה לליגה הלאומית. ב-20 ביולי 2016 חתם כהן לעונה אחת בהפועל קטמון ירושלים, ובמדיה כבש עשרה שערים ב-32 הופעות בליגה הלאומית.

ב-29 בספטמבר 2017 חתם כהן במכבי הרצליה.

לאחר שאת עונת התחיל כשחקן חופשי, בינואר חתם בהפועל ירושלים מליגה א' צפון, אך לא שיחק בה, ולקראת סוף העונה הודיע על פרישה ממשחק פעיל.

ב-27 באוגוסט 2019 החליט לחזור לשחק וחתם בבני אילת מליגה ב'.

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל ירושלים
קטגוריה:כדורגלני מועדון ספורט אשדוד
קטגוריה:כדורגלני הכח עמידר רמת גן
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני הפועל קטמון ירושלים
קטגוריה:כדורגלני מכבי הרצליה
קטגוריה:ירושלים: כדורגלנים
קטגוריה:ישראלים שנולדו ב-1990
דני פרדה

דני פרדה (נולד ב-1 באפריל 1987 בפתח תקווה) הוא כדורגלן ישראלי המשחק בעמדת הקשר בהכח מכבי עמידר רמת גן המשחקת בליגה ב' דרום א'.

==קריירה==
פרדה החל את הקריירה שלו במחלקת הנוער של מכבי פתח תקווה, ובשנת 2005 עלה לסגל הקבוצה הבוגרת של המועדון. ב-3 בנובמבר 2007 כבש את שער הבכורה שלו בליגת העל, בניצחון 1-2 על הפועל תל אביב. בעונת הפך פרדה לשחקן מוביל בקבוצה, כבש חמישה שערי ליגה וגרר התעניינות מצד קבוצות רבות לאחר שקבוצתו ירדה לליגה הלאומית, אך בפתח תקווה סירבו לשחררו. פרדה הסכים להישאר בקבוצה ולעזור לה לחזור לליגת העל מתוך כוונה לעזוב לאחר מכן. פתח תקווה חזרה לליגת העל אך לא שחררה את פרדה, ולאחר שהתעמת עם הנהלת הקבוצה הודח מהסגל לזמן רב.

בינואר 2014 חתם פרדה לחמש עונות בקבוצת בית"ר ירושלים, ששילמה עבורו 550 אלף ש"ח. את הופעת הבכורה שלו בקבוצה ערך ב-8 בפברואר 2014, במשחק מול בני יהודה תל אביב.

ב-3 בפברואר 2016, היום האחרון לחלון ההעברות בישראל, הושאל פרדה להפועל בני לוד מהליגה הלאומית. עם תום עונת ההשאלה חזר פרדה לסגל בית"ר ירושלים, אך בעונת 2016/2017 לא שותף במשחקי הקבוצה. בקיץ 2017 חתם בקבוצת מכבי הרצליה מהליגה הלאומית. ב-16 בינואר 2018 חתם פרדה במ.ס. כפר קאסם מליגה א'. ב-21 ביוני 2018 חתם פרדה בהפועל מחנה יהודה. ב-3 בנובמבר 2019 חתם פרדה במכבי עמישב פתח תקווה. ב-27 בנובמבר 2022 עבר באופן רשמי להכח מכבי עמידר רמת גן המשחקת בליגה ב' דרום א'.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלני הפועל בני לוד
קטגוריה:כדורגלני מכבי הרצליה
קטגוריה:כדורגלני מועדון ספורט כפר קאסם
קטגוריה:כדורגלני הפועל מחנה יהודה
קטגוריה:פתח תקווה: כדורגלנים
קטגוריה:בוגרי תיכון עמל א' (פתח תקווה)
קטגוריה:ישראלים שנולדו ב-1987
אקרנאס

אקרנאס (ליטאית: FK Ekranas) הוא מועדון כדורגל ליטאי מהעיר פוניבז'. המועדון נוסד בשנת 1964. במהלך ההיסטוריה זכה המועדון ב-8 אליפויות הליגה הליטאית בשנים: 1985 (ליטא הסובייטית), 1993, 2005, 2008, 2009, 2010, 2011 ו-2012, נוסף לכך זכה המועדון חמש פעמים בגביע הליטאי בשנים: 1985, 1998, 2000, 2010 ו-2011, כמו כן גם בסופרקאפ הליטאי בשנים: 1998, 2006, 2010, 2011 ו-2012.

ב-5 בנובמבר 2004, לפני ההפסד במשחק האליפות נגד קובנה, המועדון הורחק מהליגה הראשונה בהחלטה שנויה במחלוקת של ההתאחדות לכדורגל בליטא לליגה השנייה עקב מכירת משחקים, אך יום למחרת הוחלט להחזיר את הקבוצה לליגת העל.

בשנת הופסקה הפעילות של המועדון, שחודשה בשנת וכיום המועדון משחק בליגה הליטאית השנייה.

==תארים==
*ליגת העל הליטאית: 7
**1993, 2005, 2008, 2009, 2010, 2011, 2012
*הגביע הליטאי: 5 
**1985, 1998, 2000, 2010, 2011
*הסופרקאפ הליטאי: 4
**1998, 2006, 2010, 2011
* ליגת העל הליטאית (תקופת ברית המועצות): 1 1985

==שחקנים מפורסמים בעבר ובהווה==
* אדגראס צ'סנאוסקיס
* דושאן מאטוביץ'

==קישורים חיצוניים==
* 

*
קטגוריה:קבוצות כדורגל ליטאיות
קטגוריה:קבוצות כדורגל סובייטיות
קטגוריה:קבוצות כדורגל שהתפרקו
קטגוריה:קבוצות כדורגל שהוקמו ב-1964
קטגוריה:קבוצות כדורגל שהוקמו ב-2020
ויקוניה

ויקוניה (שם מדעי: Vicugna) הוא סוג גמליים דרום-אמריקאים קטנים החיים באזורי ההרים של האנדים. האלפקה בויתה ומשמשת כבהמת משא ולעיתים גם למאכל.

==מינים==
הסוג כולל שני מינים: 
*ויקוניה מצויה (Vicugna vicugna) 
*אלפקה (Vicugna pacos) אשר בויתה ממנה.

===גלריה===
<gallery mode="packed" heights="150">
קובץ:Unshorn alpaca grazing.jpg|אלפקה
קובץ:Vicugna vicugna in Liberec ZOO in Liberec, Liberec District.jpg|ויקוניה
קובץ:Chungara Lake and Volcan Sajama Chile Luca Galuzzi 2006.jpg|עדר ויקוניות בפארק Lauca National
קובץ:Alpac418.JPG|אלפקות במצפה רמון
</gallery>

==קישורים חיצוניים==

קטגוריה:בעלי חיים שתוארו ב-1842
קטגוריה:טקסונים שתוארו בידי רנה לסון
קטגוריה:גמליים
חדר הלבשה

חדר הלבשה באולם ספורט
שילוט על דלת תא מדידה בחנות
חדר הלבשה במפעל [[שמן תעשיות, 1944]]
חדר הלבשה (נקרא גם מלתחה) הוא חדר או אזור מתוחם המיועד להחלפת ביגוד. חדר ההלבשה יכול להיות תא מדידה בחנות, חדר הלבשה פרטי, קבוצתי או ציבורי, לפי העניין. חדר ההלבשה יכול להיות מיועד אך ורק להחלפת בגדים או להיות חלק ממקום שמיועד למטרות נוספות, רחצה, מנוחה, איפור וכדומה.

מלתחה הוא גם אוסף בגדים של אישה או גבר.

חדרי הלבשה קבוצתיים מאפשרים פחות פרטיות, אך חוסכים במקום המיועד לכך. גם בחדרי הלבשה קבוצתיים מקובל להפריד בין שני המינים.

חדרי הלבשה נהוגים במקומות שבהם מקובל להחליף בגדים בקביעות, מתקני ספורט (כגון אולמות ספורט ומגרשים), חלק ממקומות העבודה וממוסדות החינוך (בתי ספר ואוניברסיטאות), אתרי נופש ופנאי (חופי רחצה, קאנטרי קלאב, ספא), מתקני רפואה (בתי חולים ומרפאות), קרקסים, תיאטראות ואולמות מופעים אחרים ואפילו חנויות בגדים.

חדרי הלבשה מצוידים באבזור הדרוש לתפעולם, לפי העניין, תאי שמירה לבגדים, קולבים, כיסא, מראות וכדומה.

== תרבות ==
חדרי הלבשה ציבוריים או קבוצתיים נתפסים כמקום בעל הווי מיוחד ועל כך בנויות יצירות שונות, כמו הסרט התיעודי הישראלי "חדר הלבשה", העוסק בכדורגלנים במקומות שונים בעולם או הסרט התיעודי הנושא את השם "האלופה - חדר הלבשה (2007-2006)" ועוסק באחורי הקלעים של הטלנובלה "האלופה". עדות נוספת לתפיסה זו הם הדיווחים העיתונאים על "חדר ההלבשה" של קבוצה כזאת או אחרת, דיווחים המספרים בעצם על מצב הרוח והיחסים הפנימיים של הקבוצה המשתמשת באותו חדר הלבשה.

=== סודות מחדר ההלבשה ===
הביטוי "סודות מחדר ההלבשה" מתייחס לרכילויות מתחום הספורט וצמח משם של מדור שפורסם בעבר בידיעות אחרונות.

==קישורים חיצוניים==

הלבשה
קטגוריה:מונחים בספורט
חסימת וריד הרשתית המרכזי

וריד הרשתית המרכזי הוא הוריד המקביל לעורק הרשתית המרכזי, וכמו בכלי הדם, הוא עלול לסבול מחסימה (חסימת וריד רשתית מרכזי נקרא גם CRV). המחלה דומה לזו שנראתה בתסמונת עינית איסכמית, בה אין מספיק אספקת דם וחמצן לעין. מאחר שעורק הרשתית המרכזי והווריד הוא המקור הבלעדי של אספקת דם וניקוז לרשתית, חסימה כזו יכולה להוביל לנזק חמור לרשתית ולעיוורון, בשל איסכמיה (הגבלה באספקת דם) ובצקת (נפיחות). מצב זה יכול גם לגרום לגלאוקומה.

CRVO לא- איסכמי הוא הצורה המתונה יותר של המחלה, אולם מצב זה עשוי להתקדם לסוג איסכמי החמור יותר.

==טיפול==
הטיפול כולל תרופות נוגדות VEGF כמו אווסטין (ללא קשר להתוויתו גם כנגד סרטן), Lucentis (לוסנטיס, רניביזומאב) ואפליברספט או שתל סטרואידי לזגוגית (Ozurdex, אוזורדקס) וטיפול פוטוקואגולציה בלייזר.
יש CRVO ללא מצב איסכמי שהפרוגנוזה שלו טובה יותר מאשר מצב איסכמי.

==מחקרים==
מטרת מחקר GALILEO היה להעריך את היעילות ובטיחות של זריקות אפליברספט (אייליה) לטיפול בבצקת משנית לחסימת וריד רשתית מרכזית (CRVO). זהו מחקר אקראי בשלב 3 שכלל 177 חולים שטופלו ב-2 מ"ג זריקות אפליברספט לזגוגית או זריקות דמה כל 4 שבועות ל-20 שבועות. משבוע 24 הטיפול ניתן לפי הצורך וקבוצת הביקורת המשיכה לקבל זריקות דמה.

תוצאות: לאחר 52 שבועות נמצא שיפור בראייה של 15 אותיות ב-60.2% מהמטופלים שקיבלו אפליברספט בהשוואה ל-32.4% בקבוצת הביקורת. באופן משמעותי נמצא שיפור גבוה יותר במדד ראייה BCVA (שיפור ב-16.9 אותיות בקב' אפליברספט לעומת 3.8 אותיות בקב' ביקורת) וכן נמצאה ירידה בעובי הרשתית המרכזי (423.5 מ"מ לעומת 219.3 מ"מ בהתאמה ) תופעות הלוואי העיניות שנצפו בקבוצת אפליברספט היו קשורות להליך ההזרקה או למחלה עצמה בצקת מקולרית ( 33.7%), הגדלת לחץ תוך עיני (17.3%) וכאבי עיניים (14.4%).

מטרת מחקר COPERNICUS הייתה להעריך את זריקות אפליברספט (אייליה)

לחולים עם בצקת מקולרית משנית במחלת חסימת וריד הרשתית המרכזי. זהו מחקר רב מרכזי בו טופלו באופן אקראי 189 חולים ב-6 זריקות חודשיות של 2 מ"ג אפליברספט או בטיפול דמה. משבוע 24 ועד שבוע 52, כל החולים קיבלו 2 מ"ג אפליברספט לתוך הזגוגית לפי הצורך ועל פי קריטריונים לטיפול חוזר.
תוצאות: בשבוע 24, 56.1% מהחולים שטופלו באפליברספט שיפרו את הראייה ב-15 אותיות מנקודת ההתחלה, לעומת 12.3% בקבוצת הביקורת.

בשבוע 52, 55.3% מהמטופלים שיפרו את הראייה ב-15 אותיות לעומת 30.1% בקבוצה השנייה שטופלה מאוחר יותר באפליברספט. בשבוע 52, החולים שיפרו ראייה בממוצע של 16.2 אותיות, לעומת שיפור רק ב-3.8 אותיות, בקבוצה שטופלה מאוחר יותר. תופעות לוואי הנפוצות ביותר עבור שתי הקבוצות היו דימום של הלחמית, כאבי עיניים, צמצם בחדות ראייה, והגברת הלחץ התוך עיני.

==קישורים חיצוניים==
* [http://emedicine.medscape.com/article/1223746-overview Central Retinal Vein Occlusion]
* [https://web.archive.org/web/20140617061653/http://www.eylea.us/index.php?id=53 Information for Patients With Macular Edema Following CRVO]
* [https://web.archive.org/web/20140427191843/http://www.eylea.us/index.php?id=46 For the treatment of Macular Edema following CRVO]

קטגוריה:הפרעות בראייה ועיוורון
סומבור

בית העלמין היהודי בסומבור.
סוֹמְבּוֹר (בסרבית: Сомбор, בהונגרית: Zombor) היא עיר ורשות מקומית השוכנת בצפון פרובינציית וויבודינה אשר בסרביה.

==היסטוריה==
תיעוד בכתובים ליישוב במקום מצוי מאמצע המאה ה-14, עת נשלטה העיר על ידי ממלכת הונגריה. בראשית המאה ה-16 נכבש האזור על ידי סולימאן הראשון, סולטאן האימפריה העות'מאנית. ב-1687 עברה העיר לחזקת ממלכת הבסבורג ובהמשך נכללה בשטחי האימפריה האוסטרו-הונגרית. לאחר מלחמת העולם הראשונה הועבר האזור לחזקת ממלכת יוגוסלביה. באפריל 1941, הוכנעה ממלכת יוגוסלביה על ידי גרמניה הנאצית ואזור באצ'קה סופח להונגריה. לאחר המלחמה נכללה העיר בשטח יוגוסלביה ולאחר פירוק יוגוסלביה עברה לחזקת סרביה.

==הקהילה היהודית==
הקהילה היהודית בעיר נוסדה ככל הנראה בשלהי המאה ה-18. בעיר הוקמו בית כנסת ובית עלמין יהודיים. ב-1880 מנתה הקהילה 637 נפשות וב-1940 1,620 נפשות. לאחר כיבוש יוגוסלביה בידי גרמניה הנאצית הועבר אזור באצ'קה ובכלל זה העיר סומבור לחזקת הונגריה והוחל ברדיפת יהודי החבל. מקצת מבני הקהילה הצטרפו לכוחות הפרטיזנים. בהמשך, גורשו יהודי סומבור
אל מחנות ההשמדה. לאחר מלחמת העולם השנייה שבו כ-200 יהודים להתגורר בסומבור. ב-1948, עם הקמת מדינת ישראל עלו חלקם לישראל. ב-1952 נמנו בסומבור 52 יהודים.

לקהילה זו השתייכו יהודי הכפר רִיגִ'יצָה. קהילה קמה שם בשלהי המאה ה-19. הוקם בית עלמין יהודי וב-1900 נחנך בית כנסת. אחרי מלחמת העולם הראשונה לעיר היגרו חלק מיהודי סטאנישיץ' הסמוכה. הקהילה חרבה בשואה. מבנה בית הכנסת נהרס ב-1948. נכון ל-2002 עמד בית העלמין היהודי על תילו והיה במצב תחזוקתי סביר. כמו כן יהודי הכפר בָּאצְ'קִי ברסטואבץ . קהילה נוסדה שם במחצית השנייה של המאה ה-19. ב-1880 הוקם בית הכנסת ובית עלמין יהודי. הקהילה חרבה בשואה. ב-1948 הרסו השלטונות את מבנה בית הכנסת. נכון ל-2010 עמד על תילו בית העלמין היהודי. הוא לא היה מגודר ולא מתוחזק.

== ילידי המקום ==
* שאנדור גומבוש (בהונגרית: Gombos Sándor; 4 בדצמבר 1895 - 27 בינואר 1968) היה סייף הונגרי-יהודי. אלוף אולימפי ואלוף עולם בעל 4 מדליות זהב.
* ניקולה יוקיץ - כדורסלן.

== ערים תאומות ==
לסובוטיצה ארבע ערים תאומות:
* 
* 
* 

בנוסף לעיר הסכמי שיתוף פעולה עם:
* 

==לקריאה נוספת==
* סומבור, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 156. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
* 

== קישורים חיצוניים ==

* 
* [https://www.yadvashem.org/odot_pdf/Microsoft%20Word%20-%20767.PDF יהדות באצ'קה], באתר "יד ושם"
* 

==הערות שוליים==

קטגוריה:סרביה: ערים
סומבור
קטגוריה:קהילות יהודיות שהושמדו בשואה
יעקב לויטן

יעקב לויטן (נולד ב-1947) הוא פיזיקאי ישראלי, ייסד את המחלקה לפיזיקה באוניברסיטת אריאל בשומרון. עוסק בתורת היחסות, מכניקה קוונטית וכאוס.

==קורות חיים==
יעקב לויטן נולד בקופנהגן, בירת דנמרק. גדל בבית יהודי ציוני, היה חבר בהנהלת תנועת בני עקיבא בסקנדינביה. והיה פעיל במועדון היהודים בדנמרק בשם "מועדון דוד" (David club). בצעירותו היה לויטן שחקן בנבחרת מכבי קופנהגן בשם "הכוח" בכדורגל, טניס שולחן ובדמינטון. השתתף שלוש פעמים במכביה: בשנת 1969 בכדורגל, בשנת 1977 בטניס שולחן ובשנת 1981 בחצי מרתון.

בוגר תואר ראשון במתמטיקה ופיזיקה ותואר שני בפיזיקה מטעם אוניברסיטת קופנהגן.

עלה לארץ ישראל בשנת 1982 והחל לעבוד בתור מתרגל במעבדה באוניברסיטת תל אביב.
בשנת 1988 סיים לימודי דוקטורט בהצטיינות באוניברסיטת בר-אילן.

עבד כמרצה באוניברסיטת בר-אילן בין השנים 1988 - 1990. בשנים 1990–1992 שימש כפרופסור בהאוניברסיטה החופשית של בריסל (ULB) ובמכון "סולווה" (Solvay) שבבריסל. הוזמן לאוניברסיטת טקסס באוסטין כפרופסור אורח במאי 1991, 1992.

בשנת 1993 ייסד את המחלקה לפיזיקה במכללת אריאל, וכיהן בה כראש המחלקה משנת 1993 ועד 2003.
משנת 1992 ועד היום משמש כפרופסור באריאל.

== תרומתו המקצועית==
לויטן הקים חברה בתחום הקרדיולוגיה בשם "לב-אל" העוסקת באבחון מחלות לב. בעל שני פטנטים בקרדיולוגיה, ושותף בשני פטנטים בחקר הסרטן יחד עם עוד שלושה חוקרים מאוניברסיטת אריאל. זכה בפרסים מטעם "קרן פרנקל" (מדנמרק) על מחקרו בקרדיולוגיה ובחקר הסרטן. מחקרו בנושא מציאת סימנים מוקדמים למוות פתאומי (יחד עם שני רופאים מבי"ח תל השומר) זכה מטעם "בית החולים תל השומר" להיות בין השלושה הטובים ביותר מתוך 170 מחקרים. כתבות אודות תגליותיו המדעיות בתחום הקרדיולוגיה פורסמו בעיתונות הישראלית ובעיתונות הדנית.

פיתח שיטה אשר על ידי בדיקה של קצב לב פשוטה ניתן לזהות בעיות הנובעות בין היתר מבעיות קרדיולוגיות. הפיתוח הוא פרי מחקרם שלו רופ' מאיר לבקוביץ אשר פיתחו טכניקה המבוססת על תיאורית ה"כאוס" הידועה בתחומי הפיזיקה והמתמטיקה. מדובר בשיטה הבודקת את מערכת העצבים האוטונומית.

== קישורים חיצוניים ==

* [https://www.ariel.ac.il/projects/trp/GeneralInformation.asp?numRec=42 יעקב לויטן], באתר אוניברסיטת אריאל
* [http://www.hayadan.org.il/ניבוי-מחלות-עתידיות-וגילוי-בעיות-בתפק ניבוי מחלות עתידיות וגילוי בעיות בתפקוד הלב] - באתר הידען, 25 באוגוסט 2005
* 
* 
* [http://www.jdn.co.il/news/212468 חוקרי תל השומר מציגים: מכשיר לגילוי מחלות לב בתוך שעה] - כתבה על הפטנט בקרדיולוגיה, יוסי חסיד, 19 באפריל 2013
* [http://www.nrg.co.il/online/1/ART2/470/309.html מחקר חדש מאפשר לאבחן חולי לב ללא בדיקת א.ק.ג במאמץ] - באתר nrg, אסף גולן, 16 במאי 2013
* [http://www.timesofisrael.com/taking-aim-at-cancer-israeli-danish-team-finds-a-new-way-to-zap-malign כתבה על המחקר בסרטן בו משתתף יעקב לויטן]
* [http://patents.justia.com/inventor/jacob-levitan תקציר על הפטנטים של יעקב לויטן]
* [http://levhm.com/ אתר הבית של חברת "לב-אל"]

קטגוריה:פיזיקאים ישראלים
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת אריאל בשומרון: מדעי הטבע
קטגוריה:פעילים ציונים בדנמרק
קטגוריה:עולים בשנות ה-1980
קטגוריה:ישראלים ילידי דנמרק
קטגוריה:קופנהגן: אישים
קטגוריה:ישראלים שנולדו ב-1947
נוגה שגב

נבחרת ישראל במחנה אימונים, 1959.מימין לשמאל: [[שושנה ריבנר, נוגה הררי, תמר זליג, דורית שרצר, גבריאל גינטר נסט ועוזי בק]]
הזמנה לנוגה הררי להשתתף במחנה אימונים של נבחרת ישראל בשחייה, מרץ 1959
נֹגה הררי שגב (נולדה ב-22 באוגוסט 1943) היא שחיינית עבר ישראלית, אלופת ישראל בשחייה 3 שנים ברציפות (1958 - 1960) במשחה ל-100 מטר גב.

== ביוגרפיה ==
שגב נולדה וגדלה בקיבוץ אפיקים בת לפרץ ופניה ואחות למרים. היא התאמנה בשחייה בקבוצה של הקיבוץ בהדרכת שמריהו נאבל.

===1957===
באליפות ישראל בשחייה שנערכה בשנת 1957 זכתה הררי במדליית כסף בצוותא עם ברנר מברית מכבים עתיד בתוצאה של 1:31.7 דקות, אחרי ירדנה שאל מהפועל גוש זבולון	1:28.1 דקות.	

===1958===
====אלופת ישראל====
באליפות ישראל בשחייה שנערכה בבריכת בת גלים בחיפה באוקטובר 1958 זכתה הררי במדליית זהב, במשחה ל-100 מטר גב בתוצאה של 1:28.5 דקות, לפני ירדנה שאל (1:28.8 דקות) ותלמה נויפלד מברית מכבים עתיד (1:33.2 דקות).

===1959===
באליפות ישראל בשחייה שנערכה בבריכת בת גלים באוקטובר 1959 הגנה הררי על תוארה וזכתה במדליית זהב, במשחה ל-100 מטר גב בתוצאה של 1:27.5 דקות, לפני רמה קורין מהפועל. עמק הירדן (1:32.2 דקות) וקפילבסקי (1:37.1 דקות)..

===1960===
באליפות הפועל בשחייה ה-17 שנערכה בקבוצת שילר בספטמבר 1960, זכתה הררי במדליית זהב במשחה ל-100 מטר גב בתוצאה של 1:25.6 דקות. באליפות ישראל בשחייה שנערכה באותה שנה היא זכתה בפעם השלישית במדליית זהב, במשחה ל-100 מטר גב בתוצאה של 1:26.1 דקות.

===1961===
בתחרויות השחייה של המכביה השישית שנערכו בספטמבר 1961 היא זכתה במדליית ארד במשחה שליחות 4x100 מטר מעורב ביחד עם חיותה מרצביאק, גלי להב וקורין בשיא ישראלי חדש של 5:47.2 דקות, אחרי ארצות הברית שקבעה שיא מכביה חדש של 5:09.8 דקות ודרום אפריקה (5:31.7 דקות) וסיימה במקום שישי במשחה ל-100 מטר גב בתוצאה של 1:31.6 דקות.

== חייה האישיים ==
ב-12 באוקטובר 1962 היא נישאה לצביקה שגב ולזוג נולדו בן ושתי בנות. במשך שנים רבות עבדה כאחות בקיבוץ ועזבה את אפיקים ב-1986, לכפר סבא. לאחר מכן עבדה כמיילדת בבית חולים השרון.

== קישורים חיצוניים ==

* 

== הערות שוליים ==

קטגוריה:אלופות ישראל בשחייה
קטגוריה:שחייניות גב ישראליות
קטגוריה:אפיקים (קיבוץ): אישים
קטגוריה:אחיות ישראליות
קטגוריה:אחים ישראלים
קטגוריה:מיילדות
קטגוריה:סגל מרכז רפואי רבין
קטגוריה:ישראליות שנולדו ב-1943
קטגוריה:ישראלים שנולדו ב-1943
אצטדיון מצ'רום

אצטדיון מצ'רום (בריסביין רוד) הוא אצטדיון כדורגל אנגלי הממוקם בלייטון, מזרח לונדון, אנגליה. במקור נקרא אצטדיון זה "אוזבורן רוד", וכיום הוא נקרא "אצטדיון מצ'רום", מסיבות פרסומיות. האצטדיון נבנה בשנת 1937 ומאז הוא משמש כאצטדיונה של לייטון אוריינט וקבוצת המילואים של טוטנהאם הוטספור.

שיא הצופים באצטדיון נקבע בשנת ב-1964, כאשר ווסטהאם יונייטד הגיעה להתארח בו כחלק מהגביע האנגלי, במשחק בו נכחו 34,345 צופים.

== קישורים חיצוניים == 

* [http://www.stadiumguide.com/matchroomstadium/ The Matchroom Stadium] באתר Stadium Guide

קטגוריה:לונדון: אצטדיוני כדורגל
קטגוריה:קצרמר לונדון
שמריהו נאבל

שמריהו נאבל בשנת 2011{{ש}}{{תמונה להחלפה}}
שמריהו נאבל (1919 - 4 ביוני 2018) היה מאמן שחייה, כדורסל וכדורעף ישראלי. 

נאבל היה מיוזמי ומארגני צליחת הכנרת וצעדת הכנרת וממארגני כינוסי הפועל השישי, השביעי והשמיני.

בשנת 1982 הוענק לנאבל עיטור "לאיש כפועלו" מהפועל ובשנת 2010 זכה נאבל בעיטור מפעל חיים ויקיר ההסתדרות במרחב נתניה

== ביוגרפיה ==
נאבל נולד בקרקוב שבפולין ובשנת 1939 עלה לישראל. 

בשנת 1943 יזם וארגן נאבל את הצליחה הראשונה של הכנרת בהשתתפות 19 גברים ו-4 נשים. הוא התגורר כשנה בקיבוץ אשדות יעקב ואחר כך כ-12 שנים בקיבוץ אפיקים ועבד כמורה להתעמלות בעמק הירדן, כמאמן שחייה וכרכז מקצועי של "הפועל" בעמק הירדן. בצבא שימש כקצין אימון גופני של הנח"ל, הגדנ"ע וגולני. 

בשנת 1961 עזב נאבל את קיבוץ אפיקים.

בשנת 1963 נשלח מטעם משרד החוץ לצ'אד שבאפריקה ושימש כיועץ לשר הספורט והנוער. בין היתר עזר לארגן את מפגן יום עצמאות בצ'ד ושימש כמאמן הלאומי של נבחרת הכדורעף והאתלטיקה הקלה למשחקי אפריקה הראשונים שנערכו בשנת 1965 בקונגו.

בשנת 1974 הקים נאבל את אגודת "הפועל" נתניה שחייה. הוא הדריך את הקורס הראשון של מאמני השחייה במכון וינגייט ובמשך 25 שנים, נמנה עם סגל ההוראה של המכללה.

בשנת 1983 שימש נאבל בתפקיד במאי ומנהל טקס הנעילה של כינוס הפועל ה-12, שנערך בחיפה במעמד ראש הממשלה מנחם בגין.

בשנת 2003 בהגיעו לגיל 84 פרש נאבל מאימון שחייה.

רבים משחייניו זכו באליפויות ישראל בשחייה ביניהם, יואב צרי, חנה קול, נוגה הררי, יהודית לוזיה, שרון אקסלרוד, אליאב טל, סימון דוידסון, זוהר גלילי ועוד. מבין שחייניו הרבים היו הרמטכ"לים דוד אלעזר ודן שומרון ומפקד חיל האוויר מוטי הוד.

נפטר ב-4 ביוני 2018.

== קישורים חיצוניים ==

* 
* 
* [https://yoashtvblog.co.il/2017/פוסט-מס-702-דיווח-4-עם-סיום-מראות-הטלוויז/ יואש אלרואי TVblog]
* 
* משה איבגי מראיין , יוטיוב (17:23 דק')

==הערות שוליים==

קטגוריה:ישראלים ילידי פולין
קטגוריה:אנשי העלייה החמישית
קטגוריה:שחיינים ארץ-ישראלים
קטגוריה:מאמני שחייה ישראלים
קטגוריה:מפיקים ישראלים
קטגוריה:אפיקים (קיבוץ): אישים
קטגוריה:ישראלים שנולדו ב-1919
קטגוריה:ישראלים שנפטרו ב-2018
איג'יפטסאט 2

איג'יפטסאט 2 (EgyptSat 2) הוא הלוויין המצרי השני שייעודו חישה מרחוק. הלוויין תוכנן ונבנה ברוסיה (על ידי חברת אנרגיה). הלוויין שוגר בתאריך 16 באפריל 2014 בעזרת משגר סויוז.

==משימת הלווין==
הלווין נועד לטוס במסלול LEO מעגלי מעל כדור הארץ בגובה של כ - 700 ק"מ ולהעביר את הנתונים לתחנת קרקע שנבנתה במצרים. ללוויין רזולוציה של מטר אחד בגווני אפור, וארבעה מטרים לצילום בתחום התת-אדום. מצלמת הלוויין פותחה ויוצרה על ידי חברת "פלנג" מבלארוס. רוחב העקבה הקרקעית של המצלמה (ה-SWATH) הוא 1400 ק"מ.

==מבנה הלווין==
הלוויין מבוסס על מרכב מיוחד שפותח בחברת אנרגיה על בסיס הניסיון בפיתוח לווייני תקשורת מסוג YAMAL-100, והוא הראשון מסוגו שנמכר ללקוח כלשהו. הגוף המפעיל את הלוויין הוא הארגון המצרי לחישה מרחוק, גוף ממשלתי מצרי שאחראי גם על פיתוח טכנולוגיות החלל המצריות - ומהווה מעין סוכנות חלל. 

הלווין שוקל 1050 ק"ג, ותוכנן ל-11 שנה. ללווין הנעה חשמלית מבוססת גז קסנון.

==תקלה והשבתת הלוויין==
בסוף אפריל 2015, שנה בלבד לאחר שיגורו לחלל, חדל הלוויין לתפקד, וכל הניסיונות לחדש עמו את הקשר לא צלחו. הסיבה הרשמית לתקלה בלוויין לא פורסמה רשמית על ידי מצרים או רוסיה, אך דיווחים שונים מעלים אפשרויות שונות לרבות תפעול לא נכון של הלוויין, כל במחשב או במערכת החשמל. ביולי 2016 נודע כי ייבנה לוויין חלופי, בשם איג'יפטסאט A.

==הערות שוליים==

קטגוריה:לוויינים
קטגוריה:תוכנית החלל המצרית
גיל אגמון

גיל חיים אגמון (נולד ב-17 באוקטובר 1961) הוא בעל השליטה בחברת דלק מערכות רכב.

==ביוגרפיה==
אגמון נולד בשכונת קריית שמואל בירושלים, הוא בנו של אברהם אגמון שכיהן כמנכ"ל משרד האוצר ומנכ"ל חברת דלק. בוגר הפנימיה הצבאית לפיקוד שליד בית הספר הריאלי. ב-1979 התגייס לצה"ל שירת כקצין בחיל השריון ונפצע במלחמת לבנון הראשונה, השתחרר בדרגת סגן-אלוף. בוגר תואר ראשון בכלכלה מאוניברסיטת תל אביב.

החל לעבוד ב-1987 בחברת דלק רכב, שימש כסוכן מכירות, כסמנכ"ל ומנהל השיווק של חברת הבת דלק מוטורס. ב-1998 מונה למנכ"ל דלק מוטורס וב-2003 למנכ"ל דלק רכב. בשנת 2007 נעצר בחשד ששיחד מהנדס תכנון כדי לקבל היתר בניה למרכז הלוגיסטי של חברתו בניר צבי. המשטרה סגרה את התיק אחרי חקירה ממושכת. באוקטובר 2010 רכש 22% מהון המניות של חברת דלק רכב מחברת דלק השקעות בתמורה לסך של כ-1 מיליארד ש"ח, ובכך הפך להיות בעל השליטה עם 38% מהון המניות. בין נכסי החברה, זיכיון היבוא וההפצה בישראל של יצרניות הרכב מאזדה ופורד ומדצמבר 2011 גם של BMW ומיני. בנוסף הוביל אגמון את החברה להשקעות בחברות הזנק בתחום הרכב, ובהן מובילאיי.

בפרסום ברשת 13 ב-2 באפריל 2023 נחשף כי אגמון התבטא בקבוצת ווטסאפ של בכירי המשק נגד ממשלת הימין והרפורמה המשפטית שקודמה על ידה, כשכתב "אין קו עליבות שחברי הקואליציה לא חצו, מעולם לא התביישתי כך בממשלת ישראל". על יאיר נתניהו, בנו של ראש הממשלה בנימין נתניהו, כתב אגמון "הילד הזה הוא חתיכת סיכון אסטרטגי למדינת ישראל... זה הזוי".

גיל אגמון נמצא ברשימת 100 האנשים העשירים בישראל, של עיתון דה מרקר.

== קישורים חיצוניים ==
* 
* 
* 

==הערות שוליים ==

קטגוריה:בוגרי הפנימייה הצבאית לפיקוד חיפה
קטגוריה:סגני-אלופים בצה"ל
קטגוריה:בוגרי אוניברסיטת תל אביב
קטגוריה:מנכ"לים ישראלים
קטגוריה:קבוצת דלק
קטגוריה:אנשי עסקים ישראלים בתחום יבוא כלי רכב
קטגוריה:ישראלים שנולדו ב-1961
קטגוריה:חיילי חיל השריון במלחמת לבנון הראשונה
קיקינדה

שנות ה-50]]
קִיקִינְדָה (בסרבית: Кикинда, בהונגרית: Nagykikinda) היא עיר ורשות מקומית השוכנת בפרובינציית וויבודינה אשר בסרביה, בירת מחוז באנאט הצפוני, בסמוך לגבול רומניה. יש לה אוכלוסייה של בערך 40,000 איש, רובם סרבים.

==היסטוריה==
בתקופת שלטונה של הקיסרית מריה תרזה ועד שנת 1774 הוקם מחוז קיקינדה. תושביה באותה תקופה נהנו מפריבילגיות כלכליות ופוליטיות בתוך האימפריה האוסטרית. בסוף המאה ה -18 הייתה קיקינדה אחת היישובים המאוכלסים ביותר במחוז טורונטאל, ובשנת 1857 נבנתה מסילת הרכבת בין סגד, קיקינדה וטימישוארה. העיר נוסדה באמצע המאה ה-18 עת נשלט האזור על ידי האימפריה האוסטרית ובהמשך עברה לחזקת האימפריה האוסטרו-הונגרית. לאחר מלחמת העולם הראשונה סופח האזור ובכלל זה העיר קיקינדה לממלכת יוגוסלביה. באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה את הממלכה תוך ימים אחדים. אזור קיקינדה זכה למעמד מינהלי מיוחד ונוהל על ידי נציגי המיעוט הגרמני במקום. ב-1944 שוחררה העיר ונכללה בהמשך בשטחי יוגוסלביה. לאחר פירוק יוגוסלביה נותרה קיקינדה בחזקת סרביה.

==הקהילה היהודית==
הקהילה היהודית בעיר נוסדה בראשית המאה ה-19. ב-1824 נמנו בעיר 198 יהודים שהיוו 1.6 אחוזים מאוכלוסיית העיר. יהודי העיר עסקו במסחר ומקצתם היו רופאים ורוקחים. ב-1880 נמנו בקיקינדה 658 יהודים ובעיר הוקמו בית כנסת לקהילה ובית עלמין. ב-1921 מנתה הקהילה 551 נפשות וב-1940 התגוררו בקיקינדה 512 יהודים.

לקהילת קיקינדה השתייכו מספר משפחות מכפרי הסביבה. בכפר מוֹקְרִין נוסדה קהילה יהודית באמצע המאה ה-19. הוקם בית עלמין יהודי וב-1876 הוקם בית כנסת. ב-1940 נמנו בכפר 38 יהודים. יהודי הכפר נרצחו כולם בשואה. ב-1948 נהרס מבנה בית הכנסת. עד 1935 קהילת נובי קנז'באץ נסמכה על קהילת קיקינדה. כמו כן יהודי טוֹרְדָה ובָּאשֶייד. בטורדה נמנו בפרוץ מלחמת העולם השנייה 10 יהודים ובבאשייד מספר דומה. בבָּאנָאטְסְקוֹ אָרָאנְגֶ'לוֹבוֹ, נוסדה קהילה באמצע המאה ה-19. בית כנסת הוקם ב-1880. הקהילה חרבה בשואה. ב-1948 נהרס מבנה בית הכנסת. גם יהודי הכפר פָּאדֶיי השתייכו לקהילת קיקינדה. קהילה שם נוסדה במאה ה-19. בית הכנסת הוקם ב-1880. בפרוץ מלחמת העולם השנייה, נמנו שם 28 יהודים. הקהילה חרבה בשואה. ב-1947 נהרס מבנה בית הכנסת. יהודי צ'וֹקָה השתייכו לקהילת קיקינדה. בצ'וקה הוקם בית כנסת ב-1900. יהודי הכפר נרצחו בשואה. ב-1941 נהרס מבנה בית הכנסת.

ב-1941, לאחר כיבוש יוגוסלביה בידי גרמניה הנאצית, התגוררו בקיקינדה 299 יהודים. בהמשך, גורשו בני הקהילה, רובם למחנה הריכוז סיימישטה, ורק 16 מהם ניצלו. ב-1947 הוקם בעיר גלעד לזכר יהודי העיר שנרצחו בשואה. בראשית שנות ה-50 הרסו הרשויות את מבנה בית הכנסת. ב-2003 חודשה הפעילות הקהילתית, עת התגוררו בעיר כ-20 יהודים ונערכו פעילויות תרבותיות שחלקן עסקו בהנצחת הנספים בשואה.

== ילידי המקום ==
* אישטוואן זאדור, בשמו הקודם אישטוואן וייס (בהונגרית: Zádor István; קיקינדה, 15 בינואר 1882 – בודפשט, 24 במאי 1963) היה גרפיקאי, צייר, צייר דיוקנאות יהודי-הונגרי, ניצול שואה. זוכה פרס קושוט.

==ערים תאומות==

== קישורים חיצוניים ==

* 
* 

==הערות שוליים==

קטגוריה:סרביה: ערים
קיקינדה
רזי יהל

רזיאל (רזי) יהל(נולד ב-21 באוגוסט 1949) הוא קצין צה"ל בדימוס בדרגת אלוף-משנה, בעל עיטור המופת ממלחמת יום הכיפורים.

== ביוגרפיה ==
יהל גדל במושב מולדת. עם גיוסו לצה"ל התנדב לחטיבת הצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. במלחמת יום הכיפורים היה יהל מפקד מחלקה וסגן מפקד הפלוגה המסייעת בגדוד 890, עליו פיקד יצחק מרדכי, ולחם בקרב בראס סודר ובקרב החווה הסינית. על גבורתו במלחמה עוטר יהל בעיטור המופת. בשירות המילואים שימש יהל כמפקד פלוגה וכמפקד גדוד. יהל שב למספר שנים לשירות קבע ובשנים 1992–1990 פיקד על חטיבת אלכסנדרוני.

יהל מתגורר בקיבוץ שדה בוקר ושימש כמנכ"ל חברת "גד"ש חלוצה". בעברו כיהן כראש תחום החקלאות באגף הכלכלה בתנועה הקיבוצית.

==לקריאה נוספת==
* מעוזיה סגל, עדויות מגובה החול – קרב הצנחנים בחווה הסינית, הוצאת מודן, 2007.

==קישורים חיצוניים==
* .
* .
* .
* .
* .

== הערות שוליים ==

קטגוריה:מפקדי חטיבת אלכסנדרוני
קטגוריה:מפקדי מחלקות במלחמת יום הכיפורים
קטגוריה:מעוטרי עיטור המופת במלחמת יום הכיפורים
קטגוריה:שדה בוקר: אישים
קטגוריה:מולדת (מושב): אישים
קטגוריה:אלופי-משנה בצה"ל
קטגוריה:ישראלים שנולדו ב-1949
קטגוריה:חיילי חיל הרגלים במלחמת יום הכיפורים
אלפא גרופ

אלפא גרופ (רוסית: Альфа-Групп) היא חברת פרטית מהגדולות ברוסיה. 

החברה הוקמה בשנת 1989 על ידי מיכאיל פרידמן. תחילה עסקה החברה בעיקר בסחר סחורות. בשנת 1990 הוקם אלפא-בנק שהתפתח לבנק פרטי הגדול ברוסיה.

החברה נשלטת על ידי חברת החזקות שרשומה בגיברלטר. כ-40% מחברה זו שייכות למיכאיל פרידמן וחלקים גדולים של המניות נמצאים בידי גרמן חאן (כ-23%) ואלכסיי קוזמיצ'ב (כ-18%). שלושתם למדו ביחד במוסקבה במכון למתכות וסגסוגות במהלך שנות ה-80.

במהלך קיומה אלפא גרופ השתתפה במספר מלחמות על שליטה בחברות שונות עם חברות רוסיות וגם עם חברות מערביות.

תקופה ארוכה בבעלות החברה היו 25% של מניות בחברת נפט וגז רוסית TNK-BP. בשנת 2013 כול המניות נמכרו לרוסנפט וגרמן חאן עזב את תפקידי ניהול בחברה. בעקבות כך, הקבוצה מקימה זרוע חדשה לפעילות בתחום נפט וגז ובראשה יעמוד גרמן חאן.

==הרכב הקבוצה==
בבעלות החברה נמצאות מספר חברות:
* אלפא-בנק, בנק פרטי הגדול ברוסיה
* אלטימו - חברת תקשורת שמפעילה תקשורת סלולרית ברוסיה ומדינות נוספות, (ומחזיקה ב 47.9% מחברת VEON , השולטת בוימפל קום, קייבסטאר וWind Telecom ).
* אלפא-סטרחובניה - חברת ביטוח
* אלפא-זדורוביה - חברת מרכזים רפואיים
* A1 גרופ - חברת החזקות הפועלת בתחומים שונים
* רוסוודוקנאל - חברת לאספקת מים לערים
* X5 Retail Group - חברה שבבעלותה נמצאות מספר רשתות שיווק. אלפא גרופ שולטת ב-47.8% של מניות החברה
* נזביסימוסט (עצמאות) - חברת למכירת מכוניות. אלפא גרופ שולטת ב-49.95% של מניות החברה

==קישורים חיצוניים==

* 

קטגוריה:חברות רוסיות